钦定古今图书集成/理学汇编/字学典/第092卷 > 《唐李嗣真书后品》 > 上中品七人
## 钦定古今图书集成/理学汇编/字学典/第092卷 > 《唐李嗣真书后品》 > 上中品七人

蔡邕，　　　索靖，　　　梁鹄，　　　锺会。

卫瓘　　　韦诞　　　《皇象》。

“右，自王、崔以降，更无超越此数君。梁氏石书，雅劲于韦、蔡，皇、卫草迹，殆亚于二王。锺、索遗迹虽少，吾家有小锺正书《洛神赋》，河南长孙氏雅所珍好，用子敬草书数纸易之。索有《月仪》三章，观其趣况，大为遒竦，无愧圭璋，犹夫聂政、相如，千载凛凛，为不亡矣。” 又《毋丘兴碑》云：“是索书比蔡石经，无相假借。蔡公诸体，唯有” 《范巨卿碑》，风华艳丽，古今冠绝。王简穆云：“无可以定其优劣，此亦何劳品书者乎？”